MEGA พุ่ง 6% ลุ้นกำไรครึ่งปีหลังดีต่อเนื่อง รับดีมานด์เพิ่ม-เทรนด์สุขภาพหนุน
MEGA พุ่ง 6% ลุ้นกำไรครึ่งปีหลังดีต่อเนื่องจากความต้องการสินค้ายาและเวชภัณฑ์ อีกทั้งแนวโน้มคนหันมาสนใจสุขภาพหนุนความต้องการอาหารเสริมเติบโตแม้หลังโควิดดีขึ้น โบรกฯแนะ “ซื้อ” ราคาเป้าหมาย 52 บ.
16 ก.ย. 2564

ผู้สื่อข่าวรายงานว่าวันนี้ (16 ก.ย.2564) ราคาหุ้นบริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 11.18 น. อยู่ที่ระดับ 51.75 บาท เพิ่มขึ้น 2.75 บาท หรือ 5.61% โดยทำจุดสูงสุดที่ 52.75 บาท และทำจุดต่ำสุดที่ 49.00 บาท ด้วยมูลค่าการซื้อขาย 360.86 ล้านบาท

บล.กสิกรไทย ระบุในบทวิเคราะห์ (10 ก.ย.2564) โดยคาดบริษัทฯจะมีกำไรดีต่อเนื่องในช่วงครึ่งปีหลัง จากความต้องการสินค้ายาและเวชภัณฑ์ รวมถึงแนวโน้มคนหันมาสนใจสุขภาพหนุนความต้องการอาหารเสริมเติบโตแม้หลังโควิดดีขึ้น ขณะที่ความไม่แน่นอนทางการเมืองในพม่า อาจสร้าง Panic Buy กระตุ้นความต้องการสินค้าของบริษัทฯเพิ่มเติมในระยะสั้น ทั้งนี้แนะนำ “ซื้อ” ราคาเป้าหมาย 52 บาท
 
 
 